2026年美国袭击委内瑞拉

2026年1月3号後半夜，美国绕开美国国会批准发动“绝对决心”行动（），对委内瑞拉发动军事打击，轰炸委内瑞拉首都加拉加斯，三角洲特种部队拿委内瑞拉总统尼古拉斯·马善洛搭伊老婆捉到美国去，接下来表示“马善洛捉得去么，美国看起来也呒没必要采取进一步行动哉”。。箇趟行动是時隔37年美軍執行个跨国逮捕作戰行動。美国总统川普话伊看仔美军行动个实时直播，表示箇就像勒垃看电视节目嫩。委内瑞拉死脱40多人，包括前内政部长、前国家情报局局长古斯塔沃·冈萨雷斯·洛佩斯，另外有话32名古巴人死脱。美军呒没人死脱必过2個人受伤。

委内瑞拉进入紧急状态，表示“帝国主义入侵”，呼吁安理会豪慅开会讨论樁事体。委內瑞拉个石油出口也全面癱瘓，川普也表示对委內瑞拉石油个禁運令还勒垃全面生效委内瑞拉当地有老百姓庆祝马善洛畀人捉脱，也有人认为川普箇就是勒垃绑架，勒垃加拉加斯示威游行要求美国释放马善洛。委内瑞拉最高法院1月3号命令副总统兼石油部长德尔西·罗德里格斯代理总统。

美国民主党完全反对箇桩事体，有认为是川普绕过宪法规定发动非法战争个，有认为只是川普为咾巩固自家实力做土皇帝个，也有认为违反国际法个。勒垃1月3号，美国反战组织勒垃华盛顿特区、洛杉矶咾啥个105座城市发起示威游行活动，抗议美国袭击委内瑞拉。必过委内瑞拉裔美国人倒是勒垃庆祝尼古拉斯·马善洛畀美国捉牢。

联合国秘书长古特雷斯对委内瑞拉局势升级“深感震惊”，认为箇桩事体个发展是危险个，畀後来个人打隻坏样。欧盟外交安全政策高级代表卡娅·卡拉斯呼吁大家克制，尊重国际法。欧洲理事会主席科斯塔呼吁推动局势降温。全世界多数国家要求至少要遵守国际法，除开阿根廷、以色列，箇两隻国家直接支持川普箇趟行动，阿根廷总统哈维尔·米莱还勒垃社交媒体高头庆祝。

 参考 

Category:2026年